
Parlamentul  României

Camera  Deputaţilor       

	Comisia pentru apărare, ordine

  publică şi siguranţă naţională

           Nr. 4c-12/232/2014
	                                                  Bucureşti, 23.9.2014 

                                                   PL x 420/2014


R A P O R T

asupra proiectului de Lege pentru aprobarea Ordonanţei de urgenţă a Guvernului nr.39/2014 privind aprobarea scoaterii din stocurile disponibile ale rezervelor de stat a unor cantităţi de carburanţi şi acordarea, cu titlu gratuit, Ministerului Afacerilor Interne, Ministerului Apărării Naţionale, Serviciului de Protecţie şi Pază şi Serviciului Român de Informaţii, precum şi stabilirea regimului taxei pe valoarea adăugată şi al accizelor pentru aceste cantităţi
1. În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.39/2014 privind aprobarea scoaterii din stocurile disponibile ale rezervelor de stat a unor cantităţi de carburanţi şi acordarea, cu titlu gratuit, Ministerului Afacerilor Interne, Ministerului Apărării Naţionale, Serviciului de Protecţie şi Pază şi Serviciului Român de Informaţii, precum şi stabilirea regimului taxei pe valoarea adăugată şi al accizelor pentru aceste cantităţi, trimis cu adresa nr. PL x 420 din 16 septembrie 2014 şi înregistrat cu nr.4c-12/232 din 17.9.2014. 


2. Consiliul Legislativ, cu adresa nr. 705 din 18 iunie 2014, a avizat favorabil, cu o recomandare, proiectul de ordonanță de urgență.
3. Senatul a adoptat proiectul de lege în ședința din 9 septembrie 2014.


4. Obiect de reglementare – aprobarea scoaterii din stocurile disponibile ale rezervelor de stat a unor cantităţi de carburanţi şi acordarea, cu titlu gratuit, Ministerului Afacerilor Interne, Ministerului Apărării Naţionale, Serviciului de Protecţie şi Pază şi Serviciului Român de Informaţii, precum şi stabilirea regimului taxei pe valoarea adăugată şi al accizelor pentru aceste cantităţi.

5. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

6. Potrivit prevederilor art. 75 alin. (1) din Constituţia României, republicată, Camera Deputaţilor este Cameră decizională.

8.  La lucrările Comisiei au fost prezenţi 20 deputaţi din totalul de 26 de membri.

9. În urma dezbaterilor, în şedinţa din 23 septembrie 2014, membrii Comisiei, cu unanimitate de voturi pentru, au hotărât să propună plenului Camerei Deputaţilor adoptarea acestui proiect de lege. 
Preşedinte

Ion MOCIOALCĂ

Întocmit: Consilier parlamentar Valentin Busuiocprevederi din capitolul V (Norme Metodologice din 2009) la data 09-iul-2010 pentru Art. 8^2 din capitolul III^1
CAPITOLUL V: Acordarea indemnizaţiei lunare de invaliditate şi altor drepturi pentru personalul armatei rănit ca urmare a acţiunilor militare şi cel invalid
Art. 181
Personalul armatei rănit şi cel invalid ca urmare a acţiunilor militare, precum şi cel prevăzut la art. 81 alin. (3) din ordonanţa de urgenţă beneficiază de scutire de la plata abonamentului lunar pentru un singur post telefonic în reţeaua de telefonie fixă naţională, prin decontare, pe baza facturii emise de către operatorul de telefonie respectiv, în cuantumul înscris în aceasta, dar nu mai mult de 40 lei lunar.
Art. 182
Personalul armatei rănit şi cel invalid ca urmare a acţiunilor militare, precum şi cel prevăzut la art. 81 alin. (3) lit. a) din ordonanţa de urgenţă beneficiază de decontarea contravalorii a 12 călătorii interne dus-întors, pe calea ferată sau pe căile fluviale, într-un an calendaristic, pe baza legitimaţiilor de călătorie emise conform prevederilor legale în domeniu, în limita contravalorii stabilite pentru foile de drum potrivit categoriei de personal din care fac parte beneficiarii.
Art. 183
Personalul armatei rănit şi cel invalid ca urmare a acţiunilor militare, precum şi cel prevăzut la art. 81 alin. (3) lit. a) şi b) din ordonanţa de urgenţă beneficiază de gratuitate pe mijloacele de transport în comun, de suprafaţă sau subteran, din localitatea de domiciliu ori din garnizoana în care îşi desfăşoară activitatea, prin decontarea unui singur abonament lunar emis conform prevederilor legale în domeniu.
Art. 184
(1) Drepturile prevăzute la art. 181-183 se asigură de către:
a) unitatea militară în care este încadrat personalul armatei;
b) centrul militar pe raza căruia domiciliază personalul armatei care a încetat raporturile de muncă/de serviciu cu Ministerul Apărării Naţionale.
(2) Decontarea drepturilor prevăzute la art. 181-183 se efectuează astfel:
a) lunar, începând cu data de 15 a lunii următoare celei în care s-au depus documentele, pentru drepturile prevăzute la art. 181 şi 183;
b) semestrial, începând cu data de 15 a lunii următoare celei în care s-au depus documentele, pentru dreptul prevăzut la art. 182.
(3) Decontarea drepturilor prevăzute la art. 181-183 se efectuează pe baza unui dosar personal constituit, după caz, din următoarele documente:
a) cerere scrisă;
b) decizie medicală de încadrare în grad de invaliditate emisă de către comisiile de expertiză medico-militară, pentru cadrele militare, precum şi pentru soldaţii/gradaţii voluntari, de la data de 23 aprilie 2010;
c) certificat medical de clasare «inapt pentru serviciul militar» emis de comisiile de expertiză medico-militară, precum şi decizie asupra capacităţii de muncă emisă de către medicul expert al asigurărilor sociale pentru soldaţii/gradaţii voluntari clasaţi «inapt pentru serviciul militar», anterior datei de 23 aprilie 2010;
d) copie de pe actul de identitate al solicitantului;
e) extras din ordinul de zi pe unitate sau din jurnalul acţiunilor militare ori de luptă;
f) atestate/brevete sau alte documente prin care se face, potrivit legii, dovada decorării pentru merite pe timpul misiunii;
g) adeverinţă eliberată de către structurile responsabile, din care să rezulte participarea, cel puţin 2 ani neîntrerupt sau cumulativ, la acţiuni militare şi obţinerea în această perioadă a unor calificative de cel puţin «foarte bun» în aprecierea de serviciu, respectiv a punctajului maxim în evaluarea anuală.
Art. 19
Indemnizaţia lunară de invaliditate prevăzută la art. 82 alin. (1) din ordonanţa de urgenţă se acordă de către Direcţia financiar-contabilă, pe baza unui dosar care cuprinde următoarele documente:
a) cerere scrisă;
b) decizie medicală de încadrare în grad de invaliditate emisă de către comisiile de expertiză medico-militară, pentru cadrele militare, precum şi pentru soldaţii/gradaţii voluntari, de la data de 23 aprilie 2010;
c) certificat medical de clasare «inapt pentru serviciul militar» emis de comisiile de expertiză medico-militară, precum şi decizie asupra capacităţii de muncă emisă de către medicul expert al asigurărilor sociale pentru soldaţii/gradaţii voluntari clasaţi «inapt pentru serviciul militar», anterior datei de 23 aprilie 2010;
d) decizie asupra capacităţii de muncă emisă de către medicul expert al asigurărilor sociale pentru personalul civil;
e) copie de pe actul de identitate al solicitantului.
Art. 20
(1) În documentele prevăzute la art. 19 lit. b) şi c) trebuie să se înscrie data dobândirii invalidităţii, precum şi legătura de cauzalitate dintre invaliditatea dobândită şi acţiunea militară.
(2) Pentru personalul civil, dosarul cuprinde în plus faţă de documentele prevăzute la art. 19 lit. a), d) şi e) şi o copie a procesului-verbal întocmit de către comisia specială de cercetare a condiţiilor în care s-a produs evenimentul.
Art. 21
(1) Plata indemnizaţiei lunare de invaliditate prevăzută la art. 82 alin. (1) din ordonanţa de urgenţă se face începând cu data de 1 a lunii următoare celei în care a avut loc evenimentul care a cauzat invaliditatea, dacă dosarul a fost depus la Direcţia financiar-contabilă în termen de 90 de zile de la data producerii acestuia.
(2) Plata indemnizaţiei lunare de invaliditate prevăzută la art. 82 alin. (1) din ordonanţa de urgenţă se face începând cu data de 1 a lunii următoare celei în care s-a depus dosarul la Direcţia financiar-contabilă, dacă acesta a fost depus într-un termen ce depăşeşte 90 de zile de la data producerii evenimentului care a cauzat invaliditatea.
Art. 22
Plata indemnizaţiei lunare de invaliditate prevăzută la art. 82 alin. (1) din Ordonanţa de urgenţă se face odată cu plata pensiilor militare de stat şi drepturilor sociale, în contul bancar specificat de beneficiar.
Art. 23
(1) Plata indemnizaţiei lunare de invaliditate prevăzută la art. 82 alin. (1) din ordonanţa de urgenţă încetează în următoarele situaţii:
a) când, după revizuirea periodică a gradului de invaliditate, se constată că persoana beneficiară nu se mai încadrează în grad de invaliditate;
b) în caz de deces a persoanei beneficiare.
(2) Persoanele beneficiare a indemnizaţiei lunare de invaliditate se supun revizuirii medicale periodice a gradului de invaliditate până la vârsta legală de pensionare stabilită potrivit reglementărilor aplicabile sistemului în care acestea sunt asigurate.
Art. 231
Indemnizaţia lunară prevăzută la art. 83 alin. (1) din ordonanţa de urgenţă se asigură de către unitatea militară în care este încadrat personalul beneficiar.

prevederi din capitolul VI (Norme Metodologice din 2009) la data 09-iul-2010 pentru Art. 8^5 din capitolul III^1
CAPITOLUL VI: Drepturile urmaşilor personalului armatei decedat ca urmare a participării la acţiuni militare
Art. 24
Copiii soldaţilor şi gradaţilor voluntari, precum şi ai personalului civil decedat ca urmare a participării la acţiuni militare pot fi transferaţi/înscrişi în instituţiile militare de învăţământ în aceleaşi condiţii ca şi copiii cadrelor militare decedate, conform prevederilor normelor în vigoare privind transferul şi înmatricularea elevilor şi studenţilor în instituţiile militare de învăţământ.
Art. 25
(1) Copiii personalului armatei decedat beneficiază, pe durata studiilor în instituţii civile de învăţământ, de burse de studii.
(2) Bursele prevăzute la alin. (1) se acordă astfel:
a) elevilor şi studenţilor care urmează cursurile unei instituţii civile de învăţământ, până la împlinirea vârstei de 18 ani sau, dacă îşi continuă studiile într-o formă de învăţământ organizată potrivit legii, până la terminarea acestora, fără a depăşi vârsta de 26 de ani;
b) pe întregul an calendaristic, pe durata pregătirii în instituţiile civile de învăţământ de zi, de nivel primar, secundar, postliceal şi universitar, după caz;
c) pentru o singură specializare sau calificare profesională.
(3) Bursele prevăzute la alin. (1) se plătesc lunar, iar cuantumul acestora se calculează prin aplicarea unui coeficient de 1,10 asupra salariului mediu brut utilizat la fundamentarea bugetului asigurărilor sociale de stat aferent anului pentru care se face plata.
(4) Anual, bursa de studii aferentă lunii august, pentru anul şcolar următor, pentru copiii personalului armatei decedat, înmatriculaţi în instituţiile civile de învăţământ, cuprinde, pentru cumpărarea unor articole de îmbrăcăminte, şi contravaloarea echipamentului unui elev/student din instituţiile militare de învăţământ, precum şi contravaloarea în lei a sumei de 100 euro, la data de 15 iulie a anului în care se face plata, pentru procurarea unor materiale de studii.
(5) Pentru acordarea drepturilor prevăzute la alin. (1) şi (4) solicitanţii vor depune la Direcţia financiar-contabilă, în luna următoare decesului, dosarul pentru acordarea bursei de studii pe care îl actualizează anual, în luna august, cu acte care să facă dovada că cel în cauză este integralist şi înmatriculat în anul de studii următor.
(6) Calculul şi plata drepturilor prevăzute la alin. (1) şi (4) se face de către Direcţia financiar-contabilă.
Art. 26
(1) Urmaşii personalului armatei decedat, participant la acţiuni militare, pot beneficia de indemnizaţia lunară prevăzută la art. 85 alin. (1) lit. b) din ordonanţa de urgenţă în baza următoarelor documente:
a) cerere scrisă;
b) decizie medicală emisă de către comisiile de expertiză medico-militară, pentru cadrele militare, precum şi pentru soldaţii/gradaţii voluntari, de la data de 23 aprilie 2010;
c) certificat medical emis de către comisiile de expertiză medico-militară pentru soldaţii/gradaţii voluntari, anterior datei de 23 aprilie 2010;
d) copie de pe certificatul de deces;
e) copie de pe actul de identitate al solicitantului;
f) copie de pe actele din care să rezulte calitatea de urmaş a celui decedat;
g) declaraţie pe propria răspundere, autentificată de notarul public, din care să reiasă că solicitantul nu realizează venituri din salarii sau din activităţi independente.
h) documentele prevăzute la art. 2 alin. (2).
(2) Părinţii personalului armatei decedat, participant la acţiuni militare, pot beneficia, în condiţiile art. 85 alin. (2) din ordonanţa de urgenţă, de jumătate din indemnizaţia lunară prevăzută la alin. (1), în baza următoarelor documente:
a) cerere scrisă;
b) copie de pe certificatul de deces;
c) copie de pe actul de identitate al părinţilor;
d) copie de pe actele din care să rezulte calitatea de urmaş al celui decedat;
e) declaraţie pe propria răspundere, autentificată de notarul public, din care să reiasă că părinţii nu realizează venituri din salarii sau din activităţi independente;
f) declaraţie pe propria răspundere, autentificată de notarul public, din care să reiasă că cel decedat era singurul susţinător al acestora.
g) documentele prevăzute la art. 2 alin. (2).
Art. 27
(1) Plata indemnizaţiei lunare prevăzută la art. 85 alin. (1) lit. b) şi art. 85 alin. (2) din ordonanţa de urgenţă se face începând cu data de 1 a lunii următoare celei în care s-a produs evenimentul care a cauzat decesul, dacă dosarul a fost depus la Direcţia financiar-contabilă în termen de 90 de zile de la data producerii acestuia.
(2) Plata indemnizaţiei lunare prevăzută la art. 85 alin. (1) lit. b) şi art. 85 alin. (2) din ordonanţa de urgenţă se face începând cu data de 1 a lunii următoare celei în care s-a depus dosarul la Direcţia financiar-contabilă, dacă acesta a fost depus într-un termen ce depăşeşte 90 de zile de la data producerii evenimentului care a cauzat decesul.
Art. 28
(1) Indemnizaţia lunară prevăzută la art. 85 alin. (1) lit. b) şi art. 85 alin. (2) din ordonanţa de urgenţă se plăteşte de către Direcţia financiar-contabilă.
(2) Plata indemnizaţiei lunare prevăzută la art. 85 alin. (1) lit. b) şi art. 85 alin. (2) din ordonanţa de urgenţă se face odată cu plata pensiilor militare de stat şi drepturilor sociale, în contul bancar specificat de beneficiar.
Art. 29
Plata indemnizaţiei lunare prevăzută la art. 85 alin. (1) lit. b) şi art. 85 alin. (2) din ordonanţa de urgenţă încetează în următoarele situaţii:
a) de la data când persoana beneficiară/persoanele beneficiare realizează venituri din salarii sau activităţi independente;
b) în caz de deces al persoanei/persoanelor beneficiare;
c) pentru copiii personalului armatei decedat, participant la misiunile militare, elevi şi studenţi care nu urmează cursurile unei instituţii de învăţământ, la împlinirea vârstei de 18 ani, sau dacă îşi continuă studiile într-o formă de învăţământ organizată potrivit legii, la terminarea acestora, fără a depăşi vârsta de 26 de ani.
Art. 30
Urmaşii personalului armatei decedat, participant la acţiuni militare, beneficiază de drepturile prevăzute în instrucţiunile privind folosirea de către personalul armatei şi alţi beneficiari a fondului construit al Ministerului Apărării Naţionale, destinat cazării, refacerii capacităţii de muncă şi activităţilor recreative şi sportive.
Art. 31
Membrii familiei şi/sau alte persoane care participă la îngrijirea personalului armatei rănit sau invalid ca urmare a acţiunilor militare, pe perioada cât acesta este spitalizat pentru tratament, dacă aceştia nu au domiciliul în garnizoana în care se află instituţia medicală, beneficiază de drepturile prevăzute în instrucţiunile privind folosirea de către personalul armatei şi alţi beneficiari a fondului construit al Ministerului Apărării Naţionale destinat cazării, refacerii capacităţii de muncă şi activităţilor recreative şi sportive.

prevederi din Art. 15 din capitolul IV (Norme Metodologice din 2009) la data 09-apr-2009 pentru capitolul III^1

Art. 15
(1) În situaţia în care continuarea tratamentului şi a recuperării pacientului, conform prevederilor art. 14 lit. a), în cadrul aceleiaşi structuri sau la alte instituţii medicale de profil necesită cheltuieli suplimentare în afara acordurilor bilaterale, continuarea spitalizării ori transferul la altă unitate sanitară din străinătate se efectuează numai cu avizul unei comisii medicale de evaluare, constituită din specialişti din structurile medicale ale Ministerului Apărării Naţionale.
(2) Comisia medicală de evaluare, stabilită prin dispoziţie a şefului Direcţiei medicale, va efectua deplasarea în străinătate unde, împreună cu specialiştii de profil din structura medicală respectivă, va evalua starea pacientului şi va stabili oportunitatea continuării tratamentului în străinătate, numai în condiţiile în care afecţiunile nu pot fi tratate în instituţii medicale publice sau private din ţară.
(3) În baza referatului întocmit de comisia medicală de evaluare, şeful Direcţiei medicale înaintează un raport ministrului apărării naţionale în vederea aprobării continuării tratamentului în străinătate pentru personalul prevăzut la art. 12 şi 13.
(4) În situaţia în care comisia medicală de evaluare consideră nejustificată continuarea tratamentului şi a activităţilor de recuperare medicală în străinătate pentru că există instituţii medicale de profil în ţară, poate propune evacuarea pacientului şi internarea acestuia în instituţii medicale publice sau private din ţară, după caz.

prevederi din Art. 16 din capitolul IV (Norme Metodologice din 2009) la data 09-apr-2009 pentru capitolul III^1

Art. 16
În situaţia în care, pentru continuarea tratamentului şi a recuperării pacientului, conform art. 15 alin. (1), se decide de urgenţă evacuarea medicală a acestuia la altă unitate sanitară din străinătate, plata serviciilor medicale se face, până la derularea procedurii prevăzute la art. 15, din bugetul Ministerului Apărării Naţionale, de către ordonatorii de credite în subordinea cărora se află persoana respectivă, cu avizul Direcţiei medicale.

prevederi din Art. 17 din capitolul IV (Norme Metodologice din 2009) la data 09-apr-2009 pentru capitolul III^1

Art. 17
(1) Personalul armatei evacuat în ţară, conform prevederilor art. 14 lit. b), precum şi cel care la examenul medical efectuat la înapoierea din misiune sau ulterior executării acesteia este diagnosticat cu afecţiuni pentru care se stabileşte legătura de cauzalitate cu participarea la acţiunile militare pe baza procesului-verbal întocmit de către comisia specială de cercetare a condiţiilor în care s-a produs evenimentul, dar care nu poate fi tratat în instituţii medicale publice sau private din ţară, va fi evaluat de o comisie medicală constituită din specialişti din structurile medicale ale Ministerului Apărării Naţionale, precum şi din reţeaua sanitară a Ministerului Sănătăţii, după caz, care va stabili oportunitatea trimiterii la tratament în străinătate în conformitate cu prevederile art. 15 alin. (3).
(2) Comisia prevăzută la alin. (1) va stabili dacă este necesar ca pacientul să beneficieze de un însoţitor pe timpul tratamentului în străinătate.

prevederi din Art. 18 din capitolul IV (Norme Metodologice din 2009) la data 09-apr-2009 pentru capitolul III^1

Art. 18
(1) Decontarea serviciilor medicale efectuate în străinătate, inclusiv a medicamentelor, protezelor, ortezelor şi a altor dispozitive medicale, necesare personalului prevăzut la art. 13 şi 14, se va face în baza facturilor emise, din bugetul Ministerului Apărării Naţionale, de către ordonatorii de credite în subordinea cărora se află personalul respectiv, cu avizul Direcţiei medicale.
(2) Cheltuielile aferente deplasării la tratament în străinătate, cum ar fi: transport, cazare, masă, taxe de viză, pentru pacient, precum şi, eventual, pentru un însoţitor se decontează de către structurile prevăzute la alin. (1), pe baza documentelor justificative.










